Жалба, подадена на 31 юли 2023 г. — BPCE и др./ЕСП
(Дело T-458/23)
Език на производството: френски
Страни
Жалбоподатели: BPCE (Париж, Франция) и други 44 жалбоподатели (представители: A. Gosset-Grainville и M. Trabucchi, avocats)
Ответник: Единен съвет за преструктуриране (ЕСП)
Искания
Жалбоподателите молят Общия съд:
на основание член 263 ДФЕС, да отмени решение № SRB/ES/2023/23 от 2 май 2023 г. относно изчисляването на предварителните вноски за 2023 г. в Единния фонд за преструктуриране (ЕФП) в частта, в която се отнася до жалбоподателите;
на основание член 277 ДФЕС да обезсили действието на следните разпоредби от регламента за Единния механизъм за преструктуриране (ЕМП)1, от регламента за изпълнение2 и от делегирания регламент3 ;
членове 69, параграф 1, 69, параграф 2, 70, параграф 1 и 70, параграф 2, букви а) и б) от Регламента за ЕМП;
член 4, параграф 2, членове 5, 6, 7 и 20, както и приложение I към Делегирания регламент;
член 4 от Регламента за изпълнение;
да осъди ответника да заплати изцяло съдебните разноски.
Основания и основни доводи
Жалбоподателите изтъкват осем основания в подкрепа на жалбата, които по същество с идентични или сходни с изтъкнатите по дело T-456/23, Crédit agricole и др./ЕСП.
____________
1     Регламент (ЕС) № 806/2014 на Европейския парламент и на Съвета от 15 юли 2014 година за установяването на еднообразни правила и еднообразна процедура за преструктурирането на кредитни институции и някои инвестиционни посредници в рамките на Единния механизъм за преструктуриране и Единния фонд за преструктуриране и за изменение на Регламент (ЕС) № 1093/2010 (OB L 225, 2014 г., стр. 1).
1     Регламент за изпълнение (ЕС) 2015/81 на Съвета от 19 декември 2014 година за определяне на еднообразни условия за прилагане на Регламент (ЕС) № 806/2014 на Европейския парламент и на Съвета по отношение на предварителните вноски в Единния фонд за преструктуриране (OB L 15, 2015 г., стр. 1).
1     Делегиран регламент (ЕС) 2015/63 на Комисията от 21 октомври 2014 година за допълване на Директива 2014/59/ЕС на Европейския парламент и на Съвета по отношение на предварителните вноски в механизмите за финансиране на преструктурирането (OB L 11, 2015 г., стр. 44).